钦定古今图书集成/历象汇编/岁功典/第109卷 > 寒夜曲四首 皇甫涍
## 钦定古今图书集成/历象汇编/岁功典/第109卷 > 寒夜曲四首 皇甫涍

碧殿金风生绮纨，宫槐吹尽不留残。沈沈月到苔阴
上，添却帘栊无数寒。

空庭霭霭月凝霜，银烛无光玉漏长。清汉数声征雁
度，梦回中夜忆《辽阳》。

寒切雕窗透锦茵，残更望断履綦尘。空闺不恨飞霜
夜，总使春来益黯神。

玉衡低户夜无声，月色笼寒照不明。灯火渐催迎早
岁，绿窗愁杀近啼莺。